stanford-oval/wikipedia huggingface dataset:
Elokuvavuosi 2008
Uusia elokuvia

| 0 | 1 | 2 | 3 |
| --- | --- | --- | --- |
|  007 Quantum of Solace  24: Redemption  27 Dresses – hääkuumetta  8 päivää ensi-iltaan  Aaltojen kuohu  Appaloosa  Arn – Pohjoinen valtakunta  Asterix olympialaisissa  Baader Meinhof Komplex  Batman: Gothamin ritari  Benjamin Buttonin uskomaton elämä  Beverly Hillsin hienostohauva  Blackout  Bolt  Bottle Shock  Broken Path  Burn After Reading  Camp Rock  Changeling – vaihdokas  Che  The Cheetah Girls: One World  Cherry Blossoms  Cleaner  Cloverfield  A Complete History of My Sexual Failures  Dark Floors  Dark World  Delgo  Disaster Movie  Doomsday  Dragonlance: Dragons of Autumn Twilight  The Edge of Love  Erottamattomat  Etelä-Intian Thali  Far Cry  Felon  Filth and Wisdom  The Forbidden Kingdom – kaksi mestaria  |  Frost/Nixon  Futurama: Benderin peli  Futurama: Moniniskainen monsteri  Ghajini  Gomorra  Gran Torino  Hancock  Hellboy II: The Golden Army  Herttuatar  High School Musical 3: Senior Year  The Hurt Locker  Ikuistetut hetket  The Incredible Hulk  Indiana Jones ja kristallikallon valtakunta  Ip Man  Iron Man  JCVD  Jumper  Kaiken se kestää  Katastrofin aineksia  Kautokeinon kapina  Kertomus Neuvostoliitosta  Kesähetket  Kill Switch  Kolme viisasta miestä  Korkein oikeus  Kummeli Alivuokralainen  Kung Fu Panda  Käsky  L: Change the World  Lukija  Luokka  Madagascar 2  Mamma Mia!  The Marker  Marttyyrit  Max Payne  Milk  Minutemen  Mitäs me spartalaiset  |  Mustesydän  Muumi ja vaarallinen juhannus  Muumio: Lohikäärmekeisarin hauta  Myrsky  Naiset  Narnian tarinat: Prinssi Kaspian  National Treasure: Salaisuuksien kirja  Next Avengers: Heroes of Tomorrow  Niko – Lentäjän poika  Ninja Cheerleaders  Nyt tai ei koskaan  Oikeuden kasvot  Oikeuden Puolustajat: Uusi rintama  The Onion Movie  Operaatio Valkyrie  Paakarin painajainen  Paris 36  Pieni merenneito 3: Arielin tarina  Poika raidallisessa pyjamassa  Ponyo rantakalliolla  Punisher: War Zone  Putoavia enkeleitä  Päivä jona maailma pysähtyi  Päätalo  Rakastunut bestman  Rambo  Ravenswood  Red Cliff  Repo! The Genetic Opera  Resident Evil: Degeneration  Revolutionary Road  Risto Räppääjä  Ritari Ässä  Roman Polanski: Wanted and Desired  The Ruins  Sauna  Saw V  Scooby-Doo ja peikkokuningas  |  Seitsemän elämää  Seraphine  Sex and the City – Sinkkuelämää  Shine a Light  Slummien miljonääri  Sonic Mirror  Sopimus  Speed Racer  Spiderwickin kronikat  Star Wars: The Clone Wars  Stargate Continuum  Stargate: The Ark of Truth  Starship Troopers 3  Step Up 2 the Streets  The Strangers  Superhero Movie  Susi  Tapahtui Vegasissa  Tennessee  Tropic Thunder  Truth in Numbers: The Wikipedia Story  Tuhkimotarina 2  Tummien perhosten koti  Twilight – Houkutus  Uhma  Uralin perhonen  Uskomatonta  Vicky Cristina Barcelona  W.  WALL•E  Waltz with Bashir  Die Welle  The Wrestler – painija  X-Files: Usko koetuksella  XIII  Yes Man  Ystävät hämärän jälkeen  Yön ritari  |
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvavuosi 2008 Internet Movie Databasessa (englanniksi)
Kafyai

| Kafyai> Καφύαι.Sijainti |
| --- | --- |
 Kafyai
Koordinaatit:  37°45′58″N, 22°15′45″E
Valtio:  Kreikka
Paikkakunta:  Chotoússa, Trípoli, Arkadia, Peloponnesos
Historia
Tyyppi:  kaupunki
Kulttuuri:  antiikki
Alue:  Arkadia
Kafyai (m.kreik. Καφύαι, myös Kafyiai, Καφυιαί, lat. Caphyae) oli antiikin aikainen kaupunki ja kaupunkivaltio (polis) Arkadiassa Kreikassa. Se sijaitsi nykyisen Trípolin kunnan alueella lähellä nykyistä Chotoússan kylää.
Maantiede

Kafyain kaupunki sijaitsi pienellä tasangolla Arkadian koillisissa keskiosissa luoteeseen Orkhomenoksen kaupungista. Kaupunki oli poikkeuksellisesti rakennettu kokonaan tasangolle ilman, että sen keskiössä olisi ollut tyypilliseen tapaan akropolista. Sen paikka on hieman kaakkoon nykyisestä Chotoússasta.
Kafyain ja Orkhomenoksen välinen tasanko oli vuorilta tulleiden vesien vuoksi vetistä ja soista aluetta, ja sillä oli järvi, jonka vedenpinnan korkeus vaihteli. Kafyaita suojelivat järven vesien nousulta kaupungin asukkaiden rakentamat padot ja kaivannot (τάφροι, tafroi). Nykyisin koko tasanko on kuivattu kanavoinneilla maatalouskäyttöön. Järven vedet katosivat karstimaaperän aukosta, jotka nykyisin tunnetaan nimityksellä katavóthra (kreik. καταβόθρα), maan alle ja tulivat uudelleen esiin paikassa nimeltä Nasoi, jossa oli kylä nimeltä Rheunos. Sieltä sai alkunsa vuodenaikaisvirta nimeltä Tragos, joka laski Ladoniin. Kafyain lounaispuolella sijaitsi Knakalos (nyk. Kastaniá) -vuori.
Kafyain kaupunkivaltion hallussa olleen alueen kooksi on arvioitu noin 200–500 neliökilometriä.
Historia

Kafyain paikalla on ollut asutusta jo esihistoriallisella kaudella. Kafyain kaupungin perustajana pidettiin kreikkalaisessa mytologiassa Kefeusta, Aleoksen poikaa, ja myös kaupungin nimen katsottiin tulevan hänen nimestään. Kaupungin kansalaisesta käytettiin etnonyymejä Kafyeus (Καφυεύς), Kafyieus (Καφυιεύς) ja Kafyatēs (Καφυάτης).
Kafyai kuului oletettavasti Arkadian liittoon. Se kuului myös myöhempään, vuosien 267–261 eaa. Khremonideen sodan aikaiseen peloponnesolaisliittoon, ja oli oletettavasti liiton jäsen myös varhaisempina aikoina. Myöhemmin Kafyai kuului Akhaian liittoon, ja oli yksi liiton kaupungeista, jotka Kleomenes III otti haltuunsa. Vuonna 220 eaa. kaupungin lähellä käytiin toiseen liittolaissotaan kuulunut taistelu, jossa Aitolian liitto sai suuren voiton Aratoksen johtamista akhaialaisista. Kafyai mainitaan myös saman sodan myöhempien tapahtumien yhteydessä.
Strabon sanoo Kafyain olleen hänen aikanaan ajanlaskun alun tienoilla raunioina, mutta Pausaniaan käydessä 100-luvulla jaa. siellä oli edelleen nähtävissä joitakin temppeleitä. Pausanias kertoo, että kafyailaiset viettivät Knakalos-vuorella vuotuista juhlaa, joka oli omistettu Artemis Knakalesialle.
Kafyain paikalla on suoritettu arkeologisia kaivauksia 1900-luvulla Theódoros Spyrópouloksen johdolla.
Rakennukset ja löydökset

Kafyain kaupunki oli ympäröity pyöreillä torneilla varustetuilla muureilla, joista on löydetty osia. Ne on ajoitettu myöhäiselle klassiselle ja hellenistiselle kaudelle. Kaupungin paikalta on löydetty myös 300-luvulle eaa. ajoitetun temppelin ja samalle paikalle 400-luvulla jaa. rakennetun basilikakirkon jäänteitä sekä keramiikan sirpaleita klassiselta kaudelta.
Golden Globe 2009

Golden Globe 2009

11. tammikuuta 2009
Paras draamaelokuva: 

Slummien miljonääri
Paras musikaali- tai komediaelokuva: 

Vicky Cristina Barcelona
Paras draamasarja: 

Mad Men
Paras musikaali- tai komediasarja: 

30 Rock
Paras minisarja tai televisioelokuva: 

 John Adams
Golden Globe 2009 oli järjestyksessään 66. Golden Globe -palkintogaala, jossa jaettiin palkintoja vuoden 2008 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 11. tammikuuta 2009.
Voittajat ja ehdokkaat > Elokuvat

Voittajat on listattu ensimmäisenä ja lihavoitu.
| Paras elokuva> Draamaelokuva | Paras elokuva> Musikaali- tai komediaelokuva |
| --- | --- |
 Slummien miljonääri Benjamin Buttonin uskomaton elämä  Frost/Nixon  Lukija  Revolutionary Road:  Vicky Cristina Barcelona Burn After Reading  Happy-Go-Lucky  Kukkoilijat  Mamma Mia!
Paras pääosa – draamaelokuvassa
Miespääosa: Naispääosa
 Mickey Rourke - The Wrestler – painija Leonardo DiCaprio - Revolutionary Road  Frank Langella - Frost/Nixon  Brad Pitt - Benjamin Buttonin uskomaton elämä  Sean Penn - Milk:  Kate Winslet - Revolutionary Road Anne Hathaway - Rachel Getting Married  Angelina Jolie - Changeling – vaihdokas  Meryl Streep - Doubt – epäilys  Kristin Scott Thomas - Olen aina rakastanut Sinua
Paras pääosa – musikaali- tai komediaelokuvassa
Miespääosa: Naispääosa
 Colin Farrell - Kukkoilijat Javier Bardem - Vicky Cristina Barcelona  James Franco - Pineapple Express – ohutta yläpilveä  Brendan Gleeson - Kukkoilijat  Dustin Hoffman - Kerran vielä, Harvey:  Sally Hawkins - Happy-Go-Lucky Rebecca Hall - Vicky Cristina Barcelona  Frances McDormand - Burn After Reading  Meryl Streep - Mamma Mia!  Emma Thompson - Kerran vielä, Harvey
Paras sivuosa – draama-, musikaali- tai komediaelokuvassa
Miessivuosa: Naissivuosa
 Heath Ledger - Yön ritari (postuumi) Tom Cruise - Tropic Thunder  Robert Downey, Jr. - Tropic Thunder  Ralph Fiennes - Herttuatar  Philip Seymour Hoffman - Doubt – epäilys:  Kate Winslet - Lukija Amy Adams - Doubt – epäilys  Penélope Cruz - Vicky Cristina Barcelona  Viola Davis - Doubt – epäilys  Marisa Tomei - The Wrestler – painija
Ohjaus: Käsikirjoitus
 Danny Boyle - Slummien miljonääri Stephen Daldry - Lukija  David Fincher - Benjamin Buttonin uskomaton elämä  Ron Howard - Frost/Nixon  Sam Mendes - Revolutionary Road:  Simon Beaufoy - Slummien miljonääri Peter Morgan - Frost/Nixon  Eric Roth - Benjamin Buttonin uskomaton elämä  John Patrick Shanley - Doubt – epäilys  David Hare - Lukija
Musiikki: Kappale
 A. R. Rahman - Slummien miljonääri  Alexandre Desplat - Benjamin Buttonin uskomaton elämä  Clint Eastwood - Changeling – vaihdokas  James Newton Howard - Uhma  Hans Zimmer - Frost/Nixon:  ”The Wrestler” elokuvasta The Wrestler – painija  ”I Thought I Lost You” elokuvasta Bolt  ”Once in a Lifetime” elokuvasta Cadillac Records  ”Gran Torino” elokuvasta Gran Torino  ”Down to Earth” elokuvasta WALL•E
Animaatio: Vieraskielinen elokuva
 WALL-E Bolt  Kung Fu Panda:  Waltz with Bashir • Israel Baader Meinhof Komplex • Saksa  Gomorra • Italia  Ikuistetut hetket • Ruotsi  Olen aina rakastanut Sinua • Ranska
Classic Game Room

Classic Game Room on yhdysvaltalainen Internetissä esitettävä videopeliohjelma, jota esitettiin ensimmäisen kerran vuosina 1999–2000, jolloin juontajina toimivat Mark Bussler ja David Crosson, ja uudelleen vuodesta 2008 eteenpäin pelkän Mark Busslerin juontamana. Tuolloin myös ohjelman nimi vaihtui muotoon "Classic Game Room HD".
Mark Bussler vertailee usein pelejä 80 ja 90-luvun elokuviin. Hän ei pidä nykyajan elokuvista yhtä paljoa, esimerkiksi hän rakastaa alkuperäistä Star Wars-trilogiaa mutta ei pidä esiosa-trilogiasta. Hän myös monissa arvosteluissaan vitsailee sillä miten hän vihaa esiosa-trilogian Jar Jar Binks hahmoa. Bussler ei myöskään paljoa välitä hiiviskelystä vaikka se olisikin mahdollista vaan haluaa aiheuttaa peleissä niin paljon tuhoa ja kaaosta kuin mahdollista.
Classic Game Room tekee tällä hetkellä arvosteluja ja esittelyjä seuraavista pelikonsoleista sekä niiden peleistä ja lisälaitteista: Atari 2600, Atari 5200, Atari 7800, ColecoVision, Game Boy, Game Boy Advance, iPod, Magnavox Odyssey 2, Neo Geo CD, Nintendo Entertainment System, Nintendo 64, Nintendo DS, Nintendo GameCube, Wii, PC, PlayStation, PlayStation 2, PlayStation 3, PlayStation Portable, Sega Mega-CD, Sega Dreamcast, Sega Genesis (Euroopassa Mega Drive), Sega Master System, Sega Saturn, Super Nintendo, Vectrex, Xbox, Xbox 360. Vuosien 1999–2000 ohjelmista on julkaistu DVD.
Aiheesta muualla

Classic Game Roomin YouTube-kanava
Me at the zoo

Me at the zoo -video.
Me at the zoo (suom. Minä eläintarhassa) on videopalvelu Youtuben kaikkien aikojen ensimmäinen video. Sen latasi lauantaina, 23. huhtikuuta 2005 kello 20.31 (PT) yksi sivuston perustajista, Jawed Karim, käyttäjänimeltään ”jawed”. The Observerin ”huonolaatuiseksi” kuvaileman videon kuvasi Karimin lukiokaveri Yakov Lapitsky San Diegon eläintarhassa. Videolla Karim on norsujen edessä kertomassa, miten kiinnostavia niiden ”todella, todella, todella pitkät kärsät ovat”. Video on pituudeltaan 19 sekuntia.
Los Angeles Times kuvaili vuonna 2010 videota näin: ”Ensimmäisenä YouTubeen ladattuna videona sillä oli keskeinen rooli muuttaa ihmisten median käyttöä, ja se auttoi 60 sekunnin videoiden kultakauden aloittamisessa.” Vuonna 2013 Jawed Karim päivitti videon kuvausta protestoidakseen sitä, että häneltä vaadittiin tuolloin Google+ -käyttäjätili.
Huhtikuussa 2014 video oli kerännyt yli 14 miljoonaa näyttökertaa ja yli 95 000 kommenttia. Lokakuussa 2024 videolla oli yli 336 miljoonaa näyttökertaa ja yli 16 miljoonaa tykkäystä.
Aiheesta muualla

Me at the zoo -video Youtubessa
WatchMojo.com

WatchMojo.com on kanadalainen yritys, joka tekee populaarikulttuuriaiheisia infotainment-videoita, kuten Top 10 -listoja ja minielämäkertoja. Aihepiireihin lukeutuvat autot, liikeyritykset, huumori, koulutus, muoti, elokuva, ruoka, kuntoilu, historia, käyttöneuvonta, lifestyle, musiikki, politiikka, tiede, urheilu, teknologia, matkailu ja videopelit.
WatchMojon perustivat vuonna 2005 Ashkan Karbasfrooshan, Raphael Daigneault ja Christine Voulieris.
Vuoden 2013 lopulla WatchMojon videot saivat Youtubessa noin 77 miljoonaa katsomiskertaa kuukaudessa ja yhtiön kanavilla oli lähes 1,4 miljoonaa tilaajaa. Vaikka valtaosa katsomiskerroista syntyy YouTubessa, pääosa WatchMojon tuloista koostuu videoiden lisensioinnista ja syndikoinnista muiden kaupallisten sisällöntarjoajien käyttöön ja niiden myynnistä mainostajayritysten käyttöön.
WatchMojon liikeidea on toimia yleisön itse tuottaman sisällön (kuten YouTuben amatöörivideoiden) ja ison budjetin videotuotantoyhtiöiden välimaastossa. Yrityksen markkinointitaustainen perustaja Ashkan Karbasfrooshan oivalsi, etteivät mainostajat halua sitoutua tasoltaan vaihtelevaan käyttäjien tekemään sisältötuotantoon eivätkä toisaalta halua maksaa videopätkistä samanlaisia summia kuin perinteisistä mainoselokuvista. Tällä strategialla hän toisaalta karkotti pois pääomasijoittajat, jotka olisivat uskoneet pikemminkin yleisön tuottamaan sisältöön.
Pienellä omalla tuotantoryhmällä tehtävät videot eivät sisällä erityisiä elokuvallisia arvoja tai itsenäistä luovuutta, vaan videot tehdään joko mainostaja-asiakkaiden tilauksesta pyöritettäviksi esimerkiksi ostoskeskuksissa, takseissa, kahviloissa ja verkkosivustoilla. Osa videoista tehdään spekulatiivisesti tietyn asiakkaan tarpeisiin ja myydään sille vasta valmiina. Esimerkkejä selkeän mainonnallisista WatchMojo-videoista ovat CoverGirl Tips For Faking It: An Eyelid Crease ja American Classic Looks from the Gap. Brändäämättömät WatchMojo-videot ovat neutraalin viihteellisiä, kuten monet Top 10 -videot, tai informatiivisia, kuten The History of the Waterways in U.S. and Canada tai Travel Guide: Luxembourg. Yritys tekee yhteistyötä myös englannin kielikursseja tuottavien taiwanilaisten ja ranskalaisten kustannusyhtiöiden kanssa, jotka käyttävät WatchMojon videoita opetusmateriaalinaan.
Yhtiön toimitusjohtaja Ashkan Karbasfrooshan on valmistunut John Molson -bisneskoulusta Montrealissa ja tunnetaan myös AskMen.comin perustajana. Hän myi AskMenin 13,5 miljoonalla dollarilla mediajätti News Corporationille. Kun hän pian sen jälkeen perusti WatchMojon, News Corp. haastoi hänet oikeuteen kilpailunrajoitussopimuksen rikkomisesta, mutta asia sovittiin, ja yhtiö tuli mukaan WatchMojon osakkaaksi.
Karbasfrooshan oli vuonna 2012 ehdolla Ernst & Young -yhtiön Entrepreneur of the Year -palkinnon saajaksi mediasarjassa.
Emma Salokoski

| Emma Salokoski |
| --- | --- |
 Emma Salokoski, promokuva 2020
Henkilötiedot
Syntynyt: 28. lokakuuta 1976 (ikä 48) Helsinki
Ammatti:  muusikko
Muusikko
Aktiivisena:  2001–
Tyylilajit:  jazz, soul, pop
Yhtyeet:  Emma Salokoski Ensemble, Quintessence, Q-Continuum
Levy-yhtiöt:  Texicalli Records (2003-2008) Warner Music (2012-)
  [ Muokkaa Wikidatassa ] [ ohje ]  
Emma Salokoski (s. 28. lokakuuta 1976 Helsinki) on suomalainen laulaja. Hän laulaa Emma Salokoski Ensemblessa (jatkoa Emma Salokoski Trio -kokoonpanolle) ja Quintessencessä sekä on aktiivinen jäsenen funkyhtye Q-Continuumissa. Hän myös säveltää ja sanoittaa itse kappaleita, esimerkiksi Kiellettyjä asioita -albumin kappaleista kaikki olivat Salokosken sanoittamia ja suurin osa hänen säveltämiään.
Nuoruus ja ensimmäiset yhtyeet

Salokoski syntyi Helsingissä vuonna 1976. Hänen äitinsä on antropologi Märta Salokoski, joka on tutkinut Namibian ovambojen kulttuuria muun muassa Emil Liljebladin kokoelman pohjalta. Märta Salokoski on suomenruotsalainen ja Emma Salokoski puhuu äidinkielenään ruotsia. Hänellä on kaksi veljeä. Salokosken ollessa kolmevuotias hänen perheensä muutti Moskovaan, jossa hänen isänsä työskenteli pankissa. Perhe muutti takaisin Suomeen kolme vuotta myöhemmin. Salokoski kävi ruotsinkielistä koulua yhdeksänteen luokkaan asti, jolloin hän siirtyi suomenkieliselle musiikkiluokalle.
Salokoski aloitti musiikin harrastamisen 11-vuotiaana viulunsoitolla, mutta siirtyi nopeasti alttoviuluun. Opiskellessaan Sibelius-lukiossa 18-vuotiaana hän kuitenkin alkoi keskittyä laulamiseen. Ensimmäinen yhtye, jossa hän lauloi, oli hänen pikkuveljensä progeyhtye. Pidettyään lukion jälkeen välivuoden Salokoski muutti Tukholmaan opiskelemaan musiikkiteatteria esittävän taiteen korkeakoulu Kulturamaan. Sieltä hän valmistui vuonna 1998 ja oli vuoden töissä Tampereen Teatterissa musikaalissa Rent ja Helsingin Kaupunginteatterissa musikaalissa Les Misérables. Tämän jälkeen hän siirtyi opiskelemaan Helsingin Pop & Jazz Konservatorioon, jonne hän oli pyrkinyt kolme kertaa. Vuonna 2001 hän vaihtoi Sibelius-Akatemiaan jazzmusiikin osastolle. Nämä kaksi linjaa Salokoski on jättänyt kesken.
Vuonna 2006 Salokoski kiinnostui Complete vocal technique -laulutekniikasta. Hän kävi muutamalla laulutunnilla Tanskassa ja osallistui myöhemmin Suomessa järjestetylle vuoden mittaiselle kurssille. Hän valmistui laulutekniikan opettajaksi Kööpenhaminassa vuoden 2009 lopulla.
Salokoski on ollut Quintessencen jäsen sen perustamisesta, vuodesta 1999, lähtien. Vuonna 2001 julkaistiin yhtyeen ensimmäinen EP-levy White Light, ja seuraavana vuonna Texicalli Records julkaisi yhtyeen debyyttialbumin Talk Less Listen More. Yhtyeen toinen albumi 5 am julkaistiin vuonna 2004.
Emma Salokoski Ensemble

Salokoski esiintyi ensimmäisen kerran sooloartistina keväällä 2000. Syksyllä 2003 Emma Salokoski Trio, johon kuuluivat hänen lisäkseen kitaristi Mikko Kosonen sekä Stratovariuksen basistina paremmin tunnettu Lauri Porra, julkaisi EP:n Puutarhassa. EP oli Suomen virallisella singlelistalla seitsemän viikkoa, ja kävi parhaimmillaan sijalla 12. Levy sisälsi kaksi suomenkielistä kappaletta sekä kaksi brasilialaista bossa nova -klassikkoa.
Myöhemmin yhtyeeseen liittyi vielä kosketinsoittaja Tuomo Prättälä, joka oli vieraillut jo trion EP:llä, sekä lyömäsoittaja ja rumpali Marko Timonen. Tällöin yhtye vaihtoi nimensä Emma Salokoski Triosta Emma Salokoski Ensembleksi. Joulukuussa 2005 kvintetti julkaisi albumin Kaksi mannerta, joka sai nimensä Aulikki Oksasen runoon sävelletyltä levyn nimikappaleelta. Albumi oli Salokosken ensimmäinen kokonaan suomenkielinen julkaisu. Hän on sanoittanut muun muassa levyn kappaleet ”Mina Maneira”, ”Näkymätön” (suom. sanat) ja ”Ilmaa”, sekä säveltänyt ja sanoittanut kappaleen ”Sua jos aattelen”. Albumi nousi Suomen albumilistan neljänneksi, ja levyltä julkaistu single ”Miksi sä meet” Radio Suomen soittolistalla toiseksi. Albumi ylitti Suomessa kultalevyyn vaadittavan 15 000 myydyn levyn rajan tammikuussa 2008.
Emma Salokoski Ensemblen toinen albumi Veden alla julkaistiin 27. elokuuta 2008. Albumilla on yhtyeen oman tuotannon lisäksi kappaleita J. Karjalaiselta, Dave Lindholmilta ja Tuomari Nurmiolta. Albumilla yhtyeen musiikkityyli on ensimmäisten julkaisujen bossa nova -rytmien sijaan saanut vaikutteita jazz- ja folkmusiikista. Albumi äänitettiin marras- ja joulukuun aikana Finnvox-studiossa Helsingissä. Albumi meni julkaisuviikollaan Suomen virallisen listan toiselle sijalle ja pysyi toisena kolme viikkoa. Albumilta julkaistu single "Rakkaus polttaa" oli kesäkuussa Radio Helsingin soittolistan kärjessä sekä Radio Suomessa toisena. Levyn julkaisun jälkeen yhtye aloitti kymmenen konserttia käsittäneen kiertueen 11. syyskuuta Järvenpäästä, ja kiertue päättyi 1. lokakuuta Helsinkiin, Tavastialle.
Muuta

Salokoski on tehnyt useita vierailuja eri artistien levyillä (Don Johnson Big Band, Husky Rescue, Tuomo, Sami Saari) sekä esiintynyt monien kuuluisien suomalaisten jazzmuusikoiden ja -yhtyeiden kanssa (esimerkiksi Jukka Perko, Severi Pyysalo ja Sakari Kukko). Salokoski ja Ilmiliekki Quartet aikovat julkaista ruotsalaisia lauluja sisältävän albumin, ja maaliskuussa 2009 äänitettiin Salokosken ja Maria Ylipään albumi, jonka kappaleet on sävelletty suomalaisiin runoihin. Salokoski on lisäksi tehnyt jonkin verran kappaleita myös muille artisteille kuten V-Chipsille ja Husky Rescuelle. Emma Salokoski johtaa myös omaa kuoroa Emma Salokoski Voices, joka on esittänyt kaksi musiikkiteatterinäytelmää, Plastic Bride ja Body Positive!
Salokoski näytteli Liisa-tarjoilijaa ensi-iltansa vuonna 2004 saaneessa Keisarikunta-elokuvassa. Vuoden 2006 Emma-gaalassa Salokoski palkittiin vuoden naissolistina. Hän oli mukana Kuorosota-tv-ohjelman kolmannella tuotantokaudella 2010–2011.
Salokosken isä on suomalaisen laulajan Pekka Strengin serkku. Salokoski on ollut naimisissa muusikko Olavi Louhivuoren kanssa.
Valikoitu diskografia

| --- | --- |
 Emma Salokoski Trio Puutarhassa (2003,  EP, Texicalli Records) Emma Salokoski Ensemble Kaksi mannerta (2005,  Texicalli)  Veden alla (2008,  Texicalli)  Parhaat (2012,  kokoelma, Texicalli))  Valoa pimeään (2012,  Warner Music Finland) Soolotuotanto ”Valoa yllä” (2015, single)  ”Kiellettyjä asioita” (2015, single)  Kiellettyjä asioita (2015,  Warner Music)  "Liian auki" (2021, single)     :  Quintessence White Light (Dorado,  2001), EP  Talk Less Listen More (Texicalli Records,  2002)  5 am (2004,  Jupiter) Q-Continuum Organ Kane's Quintessential Grooves (2004,  Jupiter)  Q-Continuum Presents: The Marienhof (2006,  Jupiter) Ilmiliekki Quartet Vi sålde våra hemman (2009,  Suomen Musiikki)  Ligger du fortfarande i sängen! (2018,  Svart Records)  Joulu, joulu, jul (18.11.2022,   We Jazz Records)  Muut Omani uni (2010,  Texicalli, yhdessä Maria Ylipään kanssa)  Rytmihyrrä – Eläinlauluja lapsille / Rytmyra – Djursånger för barn (2011,  EMI, yhdessä UMO:n kanssa)  Viileässä virrassa (24.3.2023,  Music Box Helsinki, yhdessä Jarmo Saaren kanssa)   Kauniita piikkejä (19.4.2024,  yhdessä Maria Ylipään kanssa)
Aiheesta muualla

Kuvia tai muita tiedostoja aiheesta Emma Salokoski Wikimedia Commonsissa
Emma Salokosken viralliset kotisivut
Emma Salokoski Meteli.netissä
Emma Salokoski Myspacessa (englanniksi)
Emma Salokoski Ensemble Myspacessa (englanniksi)
Emma Salokoski lauluntekijänä - Fono.fi
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Taiteenala:  MusicBrainz 
Henkilöt:  Yle 
Emma Salokoski Ilosaarirockissa 2007.
Fine Brothers

Fine Brothers vuonna 2014: Rafi vasemmalla ja Benny oikealla.
Fine Brothers on YouTube-kanava, johon sisältyy pääasiassa reaktiovideoita. He saavuttivat 14 miljoonan tilaajan rajapyykin kesän 2016 aikana. Kanavan suosituimpiin videoihin kuuluu Kids React to Harlem Shake, jossa lapset reagoivat Harlem Shake -internet-meemiin. Kids Reactin, josta kanava sai AOL Best Viral Video -palkinnon vuoden 2012 Daytime Emmy -gaalassa, lisäksi Fine Brothersin sarjoihin kuuluvat muun muassa Elders React, Teens React ja Adults React.
Game Grumps

Game Grumps
Game Grumps on vuonna 2012 perustettu YouTube-kanava. Alussa kanava koostui vain Arin Hansonista ja Jon Jafarista, mutta Jafarin lopettaessa hänen tilalleen tuli Dan Avidan Ninja Sex Party -yhtyeestäselvennä. Nykyäänmilloin? kanavalle on tullut muita sarjoja, kuten Steam Train ja Grumpcade ja muita jäseniä. Kanavalla oli joulukuussa 2017 4,2 miljoonaa tilaajaa.